D Iiwohner vo Puerto Rico si über 78 Gmeinde verdeilt. Meh as 80 Prozänt vo de knapp vier Millione Puerto-Ricaner si nominal römisch-katholisch, praktiziere düen öbbe 55 Prozänt). D Insle ghört zwar zu de USA, aber nume öbbe e Zähntel bezeichne sich as US-Amerikaner. Die meiste (öbbe 87 Prozänt) gsehn sich as Nochkomme vo de Spanier oder vo afrikanische Sklave. Für über 93 Prozänt vo dr Bevölkerig isch Spanisch d Muetersprooch. Änglisch schwätze nume sibe Prozänt as Erstsprooch.